Diari Oficial de la Generalitat Valenciana


Sumari del DOGV 8902, del 10-09-2020 (2020/7232)

RESOLUCIÓ de 9 de setembre de 2020, de la consellera de Sanitat Universal i Salut Pública, per la qual s'acorda una segona pròrroga de la Resolució de 13 d'agost de 2020 per un període addicional de catorze dies, en relació amb les mesures addicionals a la ciutat de València, com a conseqüència de la situació de crisi sanitària ocasionada per la Covid-19 que viu en l'actualitat la localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8902

Data del DOGV
:   10-09-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/7232


Data del document
:   09-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * salut pública
    * legislació
    * malaltia infecciosa
    * benestar social
    * assistència social
    * política sanitària

RESOLUCIÓ de 9 de setembre de 2020, de la consellera de Sanitat Universal i Salut Pública, per la qual s'acorda una segona pròrroga de la Resolució de 13 d'agost de 2020 per un període addicional de catorze dies, en relació amb les mesures addicionals a la ciutat de València, com a conseqüència de la situació de crisi sanitària ocasionada per la Covid-19 que viu en l'actualitat la localitat. [2020/7232]  
  
Antecedents de fet  
Amb motiu de la situació d'emergència de salut pública ocasionada per la Covid-19, que l'Organització Mundial de la Salut va elevar a pandèmia internacional el passat 11 de març de 2020, i a causa de l'extensió de la malaltia Covid-19, la seua facilitat de contagi i les recomanacions de l'Organització Mundial de la Salut i del Ministeri de Sanitat, que aconsellen evitar qualsevol esdeveniment massiu, s'ha fet necessari la implantació de mesures excepcionals.  
D'acord amb tot això, el 14 d'agost es va publicar la Resolució de 13 d'agost de 2020, de la consellera de Sanitat Universal i Salut Pública, per la qual s'acordaven mesures addicionals a la ciutat de València durant catorze dies naturals.  
Aquesta resolució va ser modificada per la Resolució de 17 d'agost de 2020, de la consellera de Sanitat Universal i Salut Pública, per a l'adopció de les mesures establides en l'acord del Consell Interterritorial del Sistema Nacional de Salut, sobre mesures de prevenció contra la Covid-19.  
Amb posterioritat, motivat per raons epidemiològiques que evidenciaven que la ciutat de València continuava mantenint un risc superior a la mitjana de la Comunitat Valenciana, incrementat en les últimes setmanes, i que la traçabilitat observada dels casos al municipi de València no havia millorat, es va dictar la Resolució de 27 d'agost de 2020, de la consellera de Sanitat Universal i Salut Pública, per la qual s'acordava prorrogar la Resolució de 13 d'agost de 2020 per un període addicional de catorze dies, en relació amb les mesures addicionals a la ciutat de València, com a conseqüència de la situació de crisi sanitària ocasionada per la Covid-19 que viu en l'actualitat la localitat, publicada en el DOGV de 28 d'agost de 2020.  
Actualment, l'últim informe epidemiològic de la Subdirecció General d'Epidemiologia, Vigilància de la Salut i Sanitat Ambiental, de la Direcció General de Salut Pública i Addiccions, de data 9 de setembre de 2020, basat en la informació dels departaments de Salut inclosos en la ciutat de València, conclou que:  
«Els departaments de Salut inclosos a la ciutat de València presenten una major quantitat de casos observats, per damunt del nombre de casos esperats. Tot assumint un risc homogeni en tot el territori de la Comunitat Valenciana, aquest resultat ens indica que la ciutat de València continua mantenint un risc superior a la mitjana, encara que s'hi observa una lleu millora en l'última setmana.  
L'evolució temporal dels casos (nombre mitjà de casos diari estimat) al municipi de València s'ha incrementat en les setmanes d'agost, i ha passat de 110 casos el 13 d'agost a 144 casos el 28 d'agost. En l'actualitat, la quantitat mitjana diària se situa en 115 casos. Encara que això significa una certa millora, encara es manté en un nivell elevat.  
  
La traçabilitat observada dels casos al municipi de València s'ha incrementat en les últimes setmanes, i la de l'última setmana disponible és del 56,92 %.  
Per tot això, i malgrat la lleugera millora experimentada, en la situació actual, és recomanable el manteniment de les mesures preventives addicionals al municipi de València, principalment les referides a limitació d'horari i aforaments i mesures de prevenció per sectors, a agrupacions familiars i socials en l'àmbit privat i a mesures de restricció de mobilitat en residències de persones majors i diversitat funcional.»  
  
Aquestes afirmacions fan concloure que encara que hi ha una lleu contenció, es continua mantenint a la ciutat de València el nivell de risc que justifica la pròrroga de les mesures.  
  
Sobre aquestes bases, de conformitat amb l'article 81.1.b de la Llei 10/2014, de 29 de desembre, de la Generalitat, de salut de la Comunitat Valenciana, resolc:  
  
Primer  
Acordar una segona pròrroga de les mesures a la ciutat de València, dictades per la Resolució de 13 d'agost de 2020 i modificades per la Resolució de 17 d'agost de 2020, de la consellera de Sanitat Universal i Salut Pública, durant un període addicional de catorze dies naturals a comptar de les 00.00 hores del dia 11 de setembre de 2020.  
  
  
Segon  
Sol·licitar la col·laboració de les forces i cossos de seguretat per a garantir la correcta execució de les mesures acordades en la present resolució.  
  
Tercer  
Traslladar aquest acord a l'Advocacia General de la Generalitat amb vista a sol·licitar la ratificació judicial prevista en el paràgraf segon de l'article 8.6 de Llei 29/1998, de 13 de juliol, reguladora de la jurisdicció contenciosa administrativa.  
  
Quart  
Notificar aquesta mesura a l'Ajuntament de València perquè la pose en coneixement de les persones titulars de les activitats afectades.  
  
  
València, 9 de setembre de 2020.- La consellera de Sanitat Universal i Salut Pública: Ana Barceló Chico.